DAAR was die afgelope week geen rugby, geen eersterangse krieket nie. Die politieke situasie is net so sleg soos altyd, hoewel daar effens lig in die tonnel is. Stel julle dus voor wat die algemene gehalte van ons gesprekke en redenasies was.
Niks om te rapporteer nie. Gelukkig was die gehalte van ons humor steeds eersteklas. Daarom sluit ek die jaar af met die beste van die week se stories, komend van Joost Heyneke, ‘n megaboer van Harrismith:
“Hallo baas Rod. Dis Philemon, die gardenboy op jou landgoed. Ek probeer jou al dae lank innie hande kry.”
“Hallo Philemon. Wat kan ek vir jou doen? Is daar probleme?”
“Um. Ek bel net om te vertel die baas se papagaai is dood.”
“My papagaai? Dood? Die een wat die nasionale kompetisie gewen het?”
“Yebo. Dis hy daai.”
“Deksels, dis nou jammer. Ek het ‘n klein fortuin op daardie voël spandeer. Waaraan is hy dood?”
“Hy het vrot vleis geëet baas Rod.”
“Vrot vleis? Wie’t hom vrot vleis gegee?”
“Niemand nie, baas Rod. Hy het die vleis van die dooie perd geëet.”
“Die thoroughbred baas Rod.”
“My pryswenner-perd is dood?”
“Yebo. Hy’s dood van al die harde werk om die waterkar te trek.”
“Is jy nou gerook? Watter waterkar?”
“Die een wat ons gebruik het om die vuur dood te maak, baas Rod.”
“Goeie genugtig, van watse vuur praat jy?”
“Die een in jou huis baas Rod. Die kers, hy het geval en die gordyne aan die brand gesteek.”
“Wat de ongeluk…Wil jy nou sê die huis het afgebrand deur ‘n kers wat omgefoeter het?”
“Maar daar’s mos elektrisiteit by die huis. Waarvoor het die kers gebrand?”
“Vir die begrafnis baas Rod.”
“WATTER DONNERSE BEGRAFNIS?”
“Van jou vrou baas Rod. Sy het een aand hier aangekom en vir niemand vertel sy kom nie.
Ek het gedog dis ‘n rower, toe slaan ek haar dood met die baas se nuwe visstok…..STILTE... NOG LANGER STILTE….. EINDELIK…
“Philemon, as jy my nuwe visstok gebreek het, is jy baie diep in die k@k!!”
Aangesien dit enkele dae voor Kersfees is, en ons mekaar eers weer in die Nuwe Jaar gaan ontmoet, sluit ons af met die volgende boodskap: mag almal van julle, ons plaaslike vriende en ons lojale en steeds-mal-oor-die-suidkus-besoekers, ‘n manjifieke Kerstyd hê en die ware betekenis van die Feestyd ervaar sonder die tromspeler-seuntjie en die man in die rooi Coca-Colapak. Mag dit in jul persoonlike omstandighede goed gaan vorentoe, en mag ons almal tesame die krag van Bo kry om Suid-Afrika te verdedig teen die aanslae van die Gupta’s en die Juju’s.
Dankie vir die lojale ondersteuning deur die jare, dis lekker om so ‘n vriendekring te kan hê, ons wens julle ‘n Geseënde Kersfees, en ‘n baie voorspoedige Nuwe Jaar toe.